REZULTATI ANKETE UČENIKA PN ŠKOLE JOSIPDOL

„MIŠLJENJA I OSJEĆAJI UČENIKA VEZANO UZ ŠKOLU NA DALJINU“

od 172 učenika -103 učenika ispunila anketu/ 59,8%/

|  |  |  |
| --- | --- | --- |
|  | Ukupan broj učenika | Anketu ispunila  učenika |
| OŠ Josipdol | 72 | 33 |
| PŠ Tounj | 40 | 36 |
| PŠ Oštarije | 60 | 34 |

|  |  |  |
| --- | --- | --- |
|  | M | Ž |
| SPOL | 53 | 50 |

1. **Moje informatičko znanje za rad u virtualnim učionicama**

|  |  |  |
| --- | --- | --- |
|  | % | frenkvencija odgovora |
| nije dovoljno za savladavanje zadataka u virtualnom okruženju | 9,7 | 10 |
| dobro za savladavanje zadataka u virtualnom okruženju | 53,4 | 55 |
| izvrsno za savladavanje zadataka u virtualnom okruženju | 33 | 34 |
| Izrazito mi je teško | 3,9 | 4 |

**2.Virtualnim učionicama pristupam**

|  |  |  |
| --- | --- | --- |
|  | % | frenkvencija odgovora |
| mobitelom | 25,2 | 26 |
| preko računala | 25,2 | 26 |
| preko tableta | 49,5 | 51 |

**3.Uređaj kojim pristupam virtualnim učionicama**

|  |  |  |
| --- | --- | --- |
|  | % | frenkvencija odgovora |
| samo ja koristim | 86,4 | 89 |
| dijelim ga s ostalim ukućanima | 13,6 | 14 |

**4.Savladavanje novih digitalnih alata potrebnih za online nastavu**

|  |  |  |
| --- | --- | --- |
|  | % | frenkvencija odgovora |
| Uopće mi niti teško | 21,4 | 22 |
| malo mi je teško | 60,2 | 62 |
| dosta mi je teško | 18,4 | 19 |
| izrazito mi je teško |  | / |

**5.Zahtjevi učitelja/učiteljica u virtualnim učionicama su**

|  |  |  |
| --- | --- | --- |
|  | % | frenkvencija odgovora |
| prelagani | 3,7 | 4 |
| preteški | 4,1 | 5 |
| primjereni | 34 | 35 |
| kako kod koje učiteljice/učitelja | 57,3 | 59 |

**6**. **Učitelji/učiteljice mi odgovore na pitanja te objasne ukoliko mi nešto nije jasno.**

|  |  |  |
| --- | --- | --- |
|  | % | frenkvencija odgovora |
| da, uvijek | 75,7 | 78 |
| većinom da | 22,3 | 23 |
| većinom ne | 1 | 1 |
| ne, nikad | 1 | 1 |

**7.Tko ti najviše pomaže u radu?**

|  |  |  |
| --- | --- | --- |
|  | % | frenkvencija odgovora |
| nitko, većinom obavljam sve sam/sama | 44,7 | 46 |
| učitelji / učiteljice | 10,7 | 11 |
| roditelji | 29,1 | 30 |
| braća / sestre | 11,7 | 12 |
| netko drugi | 3.8 | 4 |

**8.Koliko ti je stresno?**

|  |  |  |  |  |  |  |
| --- | --- | --- | --- | --- | --- | --- |
|  | **Biti uglavnom u kući** | | **Nemogućnost bavljenja uobičajenim aktivnostima** | | **Nemogućnost druženja uživo s prijateljima** | |
| % | frenkvencija odgovora | % | frenkvencija odgovora | % | frenkvencija odgovora |
| nije mi stresno | 25,2 | 26 | 13,6 | 14 | 11,7 | 12 |
| malo mi je stresno | 39,8 | 41 | 40,8 | 42 | 21,4 | 22 |
| dosta mi je stresno | 24,3 | 25 | 32 | 33 | 35 | 36 |
| izrazito mi je stresno | 10,7 | 11 | 13,6 | 14 | 32 | 33 |

**9.Sposoban/na sam se nositi s teškoćama u kojima smo se našli.**

|  |  |  |
| --- | --- | --- |
|  | % | frenkvencija odgovora |
| nisam | 2,9 | 3 |
| uglavnom jesam | 45,6 | 47 |
| jesam | 51,5 | 53 |

**10.Mislim…**

|  |  |  |  |  |
| --- | --- | --- | --- | --- |
|  | **Mislim da će sve na kraju biti dobro.** | | **Mislim da ću ostvariti uspjeh kakav želim.** | |
| % | frenkvencija odgovora | % | frenkvencija odgovora |
| Da | 74,8 | 77 | 61,2 | 63 |
| Ne | 3,8 | 4 | 6,8 | 7 |
| Nisam siguran/na | 21,4 | 22 | 32 | 33 |

**11.Odgovori na sljedeće tvrdnje**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Zabrinut/a sam da se ja ili netko od mojih bližnjih može razboljeti.** | | **Osjećam se umorno i iscrpljeno.** | | **Osjećam se nervozno.** | | **Osjećam se usamljeno.** | | **Imam glavobolje i/ili probleme sa spavanjem i/ili želučane probleme.** | |
|  | % | frenkvencija odgovora | % | frenkvencija odgovora | % | frenkvencija odgovora | % | frenkvencija odgovora | % | frenkvencija odgovora |
| nikad | 19,4 | 20 | 19,4 | 20 | 23,3 | 24 | 57,3 | 59 | 62,1 | 64 |
| rijetko | 47,6 | 49 | 58,3 | 60 | 39,8 | 41 | 28,2 | 29 | 25,2 | 26 |
| često | 15,5 | 16 | 19,4 | 20 | 31,1 | 32 | 9,7 | 10 | 9,7 | 10 |
| uvijek | 17,5 | 18 | 2,9 | 3 | 5,8 | 6 | 4,8 | 5 | 3 | 3 |

**12. Koje su za tebe prednosti online nastave, što ti se sviđa i odgovara?**

Sve mi se sviđa i odgovara.

Sviđa mi se to što imamo dovaljno vremena za domaću zadaću.

Sviđa mi se jer je lako pratit

Nista mi se ne sviđa i ne odgovara

Možemo jesti kad god hoćemo.

Svuda mi se što smo kod kuće.

Za mene nema nikakvih prednosti oel je dosta teško

učitelji mi objasne sta mi je teško

To što učitelji na

Učenje kroz video i njegova objašnjenja.

Više slobodnog vremena.

Mogu spavati i nemoram se rano budit

Pa najviše mi se sviđa kada nam učitelji daju kvizove za riješavati

To što možemo pregledati neki važan dokument ponovno.

doma sam

Pa možemo sve zadatke riješenjit u virtualno

Sviđaju mi se zadaci.

Sve mi se sviđa i sve mi odgovara.

više vremena za rjesavanje zadataka, brzo obrađivanje lekcija

Učitelji su nam uvjek na raspolaganju a ne samo kad je njihov sat

Sviđa mi se sve.

Svuda mi se novi način učenja.

Ne gledam ljude koje ne želim!!

Nemam prednosti

što zadatke možemo riješiti tokom dana

To šta ne moram sjediti u školskoj klupi

prednost online nastave je ta sto smo doma. svida mi se to sto mozemo imati video poziv sa uciteljom/com da nam objasni gradivo.

To što sam onda sama u sobi i nitko mi ne smeta.

To što nastava traje kraće

To što se razumijem u današnju tehnologiju i snalazim se

Sviđa mi se to što se mozemo javiti svakom učitelju i dan kad nemamo taj sat.

Sta mogu pogledat naprimjer 10h

Uglavnom sviđami se kad rijesavam kviz

mogu pisat brže i kad god želim

Odgovara mi to što se ućimo baviti tehnologijom

Kod online nastave mi se sviđa to što možemo bolje naučiti o radu na računalima,tabletima i ostalim pametnim uređajima.

Za mene nema prednosti i nesviđa mi se online skola.

Bolje upoznavanje rada na računalu

Za mene su prednosti to što smo doma, a sviđa mi se što možemo kontaktirati učitelje

To sto sve radimo od kuće.

Ne moramo ustajati iz kreveta

Bolja mi je obična škola zbog toga što se možemo družiti s prijateljima i normalno učiti.

Mogu duže spavati i učitelji/ce se trude da nam što bolje objasne

Mogu duže spavati.

Prednosti online nastave su sta u pidžami sjedim za kompjuterom i u skoli sam.

Meni je super to što ne moram izlaziti iz sobe da bi bio u školi.

Brzi prijenos informacija

Sviđaju mi se smajlići za slanje.

Nema prednosti

Za mene je prednost online nastave to što možemo biti malo i kod kuće.

Imamo više vremena za obaviti neke zadatke.

NEMA IH.

Nez

Sve mi se sviđa i odgovara mi

Jedina prednost je ta da se ne moram spremati za školu, ali ne sviđa mi se ovaj način školovanja.

Sviđa mi se to što sam nekada puno brže gotova no što bih to bila u školi.

Sviđami se to da konačno isprobavali kako internet funkcionira

Mogu duže spavati

Baš mi se i ne sviđa online nastava.

Ne moramo bit aktivni cjeli vrijeme u temsu

To što svaki učitelj da puno zadaće.

Prednosti su te što svi učimo nešto novo o tehnologiji iz dana u dan.Sviđa mi se to što se ne moram ustajati jako rano.

Bolje upoznavanje računala jer će nam to biti potrebno u daljnjem životu

Sviđa mi se online nastava,sviđa mi se kako nam učitelji objasnu i odgovara mi to kako nam pomažu.

isto mi je samo je malo bolje u skoli

Sviđa mi se to što se ne moramo ustrajati rano i spremati...

I

Ništa

Ne moramo se rano buditi kao prije, vise smo upoznati sa virtualim svijetom.

Lakše je raditi kod kuće.

Prednost online nastave za mene je ta što se ne moram rano ustajati . Sviđa mi se ovakav način nastave , ali bi se radije vratila u školu .

Prednost mi je to što možemo se uvijek vratiti unazad, i pogledati nešto ako ne znamo.

Nastava je skraćena i imam vise vremena za ponavljanje gradiva.

Što savladavamo rad na računalu.

Prednost bas i ne vidim, ali barem se mogu školi priključiti u bilo koje doba dana.

.

Sviđa mi se to što je jako slično uobičajenoj nastavi.

Hoću u školu

Ne gledam osobe koje ne želim

Sviđa mi se to šta nešto možemo naučiti novo tj.tehnologiju...

Sviđa mi se to što stječem nova informatička znanja.

Sviđa mi se samo zato jer sam kod kuće

Svuda mi se sto nemoral odmah u 8 ici na nastavu.

sve je super

Doma sam i lakse je ,odma rijesavam i saljem sve.

Sviđa mi se to što uvijek možemo pitati učitelje ako nam nešto nije jasno.

Nista mi se ne sviđa na daljinu

To što razvijam tehnološke sposobnosti.

Meni se sviđa što satovi traju kraće.

Sve mi se sviđa jer učiteljice i učitelji pomažeju nam oko zadaće i ostalog.

Mogućnost da uvijek mozemo ponovno vidjeti zadatak ako smo zaboravili tocno sto je zadano

Meni se sviđa online nastava jer mi je tako lakše učiti i savladavati gradivo polako

Mogu malo duže spavati i imam malo vise vremena za zadaće.

To sto su svi ucitelji/ce dobri preko online nastave. Nisu kao i u skoli

Sviđa mi se ovaj oblik nastave jer mi je lakše sve pohvatati i polako rješavati obaveze

Imamo vezu sa učiteljima pa nam ide svima lakše.

Sviđa mi se što mogu malo duže spavati.

Lakse je,odma sve posaljem pa nemam brige i doma sam

To što sam doma

Sve nam je uvijek dostupno što je vezano za školu

**13.Koji su za tebe nedostaci online nastave?**

Druženje s prijateljima

Nekada padne sustav

To što imamo malo puno zadace.

Manje druzenja i kronkretka nastava

Ima ih dosta

Bolje je kad učitelj objasni uživo.

Kada ne mogu otvoriti nešto i tablet se zamrzne a učiteljica mi kaže da nisam na nastavi a jesam.

Što se naknada nemoze otvoriti prezentacije

teško mi je usvojiti novo gradivo

To što učitelji imaju strpljenja i razumijevanja sa ovim problemima i zadaćama.

Tablet mi nije dopuštao da odem do sadržaja i datoteka i na njemačkom odjednom tablet počne sam uporno krivo pisati.

Učitelji ne mogu objasniti gradivo kao na satu.

Učitelji mi nemogu tako dobro objasniti kao u školi

Pa to šta sve moramo sami ali inače sve OK

Manje naučimo nego u školi.

učitelji mi bolje objasne

Učitelji nam puno vise mogu pokazati

Nema ih.

Nema nedostataka.

teže ih je za shvatiti

Kad nešto ne razumije pa tražim roditelje ili google a na posljetku učitelje

Nema nedostataka za mene.

Zato šta se ne viđam sa učiteljima i prijateljima.

Imamo više zadaće, učitelji me ljute jer nekada pošalju zadatke za sljedeći dan ili zadaću popodne ili navečer,a koliko ja znam škola ne zatvorena popodne ili navečer. Također, neki se učitelji jako bune i ljute na one koji kasne ili ne dođu na sat,a više se puta desilo da učitelji jako kasne ili da ih jednostavno nema taj sat. Ovako teško shvaćam gradivo,nekada mi baka pomogne oko matematike,ali ni tada mi ništa nije jasno. Učenici su upropašteni,a i njihove ocjene!!

mama zna za sve zadatke i zadaće

To šta mi djeca možemo imati knjigu pod ispitom

To sto nemogu vidjeti ucitelja i svoje prijatelje.

To što se i dalje moram rano dizati, to što neki učitelj šalju zadatke poslije podne kad ja već završim ostalo i to što mi je lakše učiti u školi.

Ne mogu se viditi sa prijateljima.

Nema socijalnih kontakata i druženja

Mislim da nema nedostataka.

Nije isto kao i prava škola.

Ne moze mi ucitelj/ica objasniti bas kako treba...

Nedostaci su: da kad smo u razredu bolje naučimo

nema ih

Manjak aktivnosti i druženja s prijateljima

Nedostatci online nastave su to što ponekad zna doći do preopterećenja mreže pa nam se ne mogu učitati datoteke,linkovi na gradivo koje taj dan obrađujemo.

Pa mislim da učitelji nemogu dobro objasniti.

Bolje objašnjavanje učitelja, druženje i zezanje s prijateljima,

Za mene su nedostaci ti što nismo u našim učionicama

Učitelji nam puno vise mogu pokazati i objasniti .

Gradivo nije u potpunosti uvijek jasno

Nemam ih

Nedostaci što učitelji/ce ne mogu objasnit gradivo kako bi inače bilo da idemo u školu

Teže je naučiti sadržaj nastave.

Nedostaci su šta mi je na početku bilo jako tesko se snaci sa slanjem zadaca na gogle drive jer to nisam znao a i roditelji nemaju bas neko informaticko znanje da mi pomognu pa smo se snalazili i učili.

Sve je super ali po meni , učitelji daju previše zadaće , Nisu dali ovoliko kada smo išli u školu a sada daju puno.

Tesko shvacanje

Prijatelji i zabava.

Sve

Iskreno, nema ih.

Nekad učitelji od jednom pošalju toga previše.

Učitelji se ne pridržavaju rasporeda,neki šalju pre obilne zadatke,očekivanje učitelja da smo 24h online,nedostatak slobodnog vremena...

Možda da vise komuniciramo

Po meni ih nema

Ne pišemo ispite i ne odgovara mi usmenu za ocjenu.

Mnogi učitelji ne objasne gradivo kako treba, a od nas traže da riješimo puno zadataka. Isto tako, ne shvaćaju naše potrebe i previše traže od nas.

U skoči to puno brze popamtim a ovdje ili je preopterećenje mreže ili previše zadataka

Nevidim prijatelje

Trebali bi imati rok online nastave

Lakše mi je kad mi učitelj objasni

To što učitelj popodne piše zadaću.

Nedostatci su ti što nekomu ovako gradivo ide malo teže.

Razgovor s prijateljima, zezanje, manje naučimo i manje nam učitelji mogu objasniti online

pismeno pisanje ispita

nemam ih

To što smo za računalima skoro cijeli dan jer svaki učitelj je drukčiji.. Netko pošalje materijale u sedam ujutro netko u pet popodne...

I

Aplikacija za online nastavu dosta šteka

Vecinom sve moramo sami (nema ucitelja koji bi nam uzivo te na laski nacin objasnio gradivo)

Više zadataka nego inače.

Nedostatak je to što malo teže učimo novo gradivo .

Što imamo malo puno zadaća.

Neorganiziranost

Nedostaje mi to sta se nemogu vidjet s prijateljima.

Bolja objašnjenja i rad sa učiteljicom.

To što dobivamo PREVIŠE zadataka iz fizike, a nije nam gotovo nista objašnjeno.

Nema druženja s prijateljima.

To sto ne možemo vidjeti učitelje i prijatelje.

Teze svladavamo novo gradivo

Ima ih jakoooo puno. Jednom sam ih već napisala sad rješavam matematiku i ne mogu tipkat.....

Nedostatci online nastave su to šta nemožemo u živo dobiti objašnjenja nekih predmeta.

Najveći nedostatak je to što ne možemo "normalno" komunicirati pa je i nama učenicima i učiteljima teže pogotovo kad nam pokušavaju objasniti što nam nije jasno. Definitivno nije dobro to što neki učenici koji se trude i rade sve prema uputama moraju biti i po nekoliko sati pred ekranom...

Za mene nema nedostataka

Neobjasnjenje ucitelju nekad i nekad

nista

Nema,jedino sto mi malo fali skola samo zbog drustva.

Mislim da nam zadaju malo previše zadaće .

Nema nedostatka

Druženje s prijateljima i slobodnog vremena.

Za mene su nedostatci to što možeš varati.

Nemam nedostataka.

Druženje sa prijateljima

To što moram većinu dana provesti na Teamsu i ostalim stranicama.

Malo teze mogu razumijeti zadane zadatke iz nekih predmeta

Što ne vidim uživo prijatelje i učitelje.

Ne mogu vidjeti učitelje i prijatelje. Teže je savladati novo gradivo.

Nema,jedino mi malo fale prijatelji

Lakše mi je svatiti gradivo u školi

Puno zadataka

**14.Veseliš li se povratku u školu?**

|  |  |  |
| --- | --- | --- |
|  | % | frenkvencija odgovora |
| Da | 75,7 | 78 |
| I da i ne | 17,5 | 18 |
| Ne | 6,8 | 7 |

**ZAKLJUČAK**

Anketa je provedena u virtualnim učionicama i bila je namijenjen učenicima predmetne nastave škole Josipdol.

Upitnik je bio otvoren do petka,10.travnja, a odgovorilo je ukupno **103 učenika.**Uzorak je prigodan što za posljedicu ima određena ograničenja u interpretaciji. Cilj je bio ispitati mišljenja i osjećaje učenika tijekom realizacije nastave na daljinu te staviti naglasak na prednosti i nedostatke iste, a kao osnov podrške i pomoći tijekom narednog perioda od strane učitelja i stručnih suradnika.

Optimistična je informacija da natpolovična grupa ispitanika ( 53 %) smatra da su njihova informatička znanja za rad u virtualnim učionicama dobra, dok je mali postotak ( 3,9 % ) odgovorio da mu je izrazito teško.

Također, prema dobivenim podacima (86,4 %), uređaj kojim se služe za pristup virtualnim učionicama koriste samo oni što bi se trebalo implicirati na njihovu aktivnost i ažurnost.

Velika većina učenika ( 75,7 % ) potvrđuje da im učitelj/učiteljica uvijek odgovori na postavljena pitanja vezana uz nejasnoće u nastavnom gradivu, dok neznatan broj ( 1% ) odgovara da mu se nikada ne odgovori.

Podaci o tome tko im pomaže u radu i gdje ih se 44% izjašnjava da samostalno obavljaju zadano ukazuju na samostalnost učenika.

Mišljenja o stresu koji proživljavaju u izolaciji, nemogućnosti bavljenja uobičajenim aktivnostima, te druženja s prijateljima podijeljena su i gradiraju od *malo do izuzetno* u približnim frekvencijama.

Svoj optimizam u odgovoru koliko su sposobni nositi se sa stresom iskazuje većima učenika ( 51 % ), dok ih je samo 2,9 % negativno . Slični podaci vezani su i uz uspjeh kao i dobar konačni ishod .

Svoje zadovoljstvo nastavom iskazuje većina učenika navodeći kao pozitivno:

* Dovoljno vremena za izvršavanje zadataka
* Organizacija radog prema vlastitom odabiru
* Mogućnost pregledavanja nastavne građe
* Kvizovi
* Uporaba novih alata
* Bolje upoznavanje informatičkih mogućnosti

Poteškoće koje veći broj učenika navodi su :

* Tehničke
* Preopterećenost
* Nemogućnost socijalnog kontakta sa učiteljima i prijateljima
* Neodržavanje nastave u realnom vremenu, što bi pozitivno utjecalo na strukturiranje i organizaciju radnog dana

**S obzirom na navedene poteškoće s kojima se učenici susreću, preporuka stručne službe je:**

-        Snimanje sadržaja za učenike kad i koliko je moguće s ciljem boljeg razumijevanja sadržaja ili sl. aktivnosti (grupni video/audio pozivi…)

-        Zadaci i obaveze za učenike ujutro tog dana za predmete po rasporedu, ne u popodnevnim satima

-        Ponoviti učenicima upute za rad u virtualnom okruženju (organizacija radnog dana, rasporeda rada i učenja, komunikacija s učiteljima, vrijeme provedeno u online okruženju, poteškoće sa slanjem zadaća…)

-        Pronalazak optimalnog opterećenja učenika sa zadacima i obvezama, komunikacija s učenicima

- sugerirati učenicima koji imaju emocionalne teškoće u prevladavanju trenutne situacije da se za pomoć i podršku obrate stručnoj službi škole putem virtualnih učionica